Forrest Griffin

Forrest Griffin (født 1. juli 1979 i Columbus i Ohio i USA) er en amerikansk tidligere MMA-utøver. Han er tidligere tittelholder i lett tungvekt hos UFC. Han er tidligere vinner av den første sesongen av The Ultimate fighter. Han har også skrevet og utgitt boken Got Fight?: The 50 Zen Principles of Hand-to-Face Combat.

Forrest Griffin vokste opp i Augusta i delstaten Georgia, der han spilte amerikansk fotball under oppveksten. Mens han studerte ved universitet og jobbet for politiet, ble han introdusert for brasiliansk jiu-jitsu og MMA. På universitetet hadde han innsett at talentet ikke strakk til i amerikansk fotball, og valgte å dedikere treningsiveren til MMA i stedet. Etter å ha gjort en god figur i amatørkamper, overtalte UFCs sjef Dana White ham til å delta i første sesong av UFCs reality-fjernsynsprogram The Ultimate Fighter og satse mot en karriere i MMA. I The Ultimate Fighter-turneringens finale beseiret han Stephan Bonnar i en kamp som har blitt omtalt som UFCs viktigste kamp noensinne i det kampens underholdningsverdi tiltrakk seg så mange TV-seere at den markerte et vendepunkt for UFCs vekst. Som vinner av turneringen premierte UFC ham med en lukrativ kontrakt.

MMA-meritter

Referanser

Eksterne lenker 
 
 
 
 

MMA-utøvere fra USA
Forfattere fra USA
Personer fra Columbus i Ohio
UFC tittelholdere